open-index/open-wikipedia-markdown huggingface dataset:
Emalõvi

**Emalõvi** on 2024. aasta mängufilm, mis valmis Eesti, Läti ja Saksamaa koostööna.

## Sisututvustus
Helena (Katariina Unt) on jõuline ja tõhus naine, kogenud kiirabiarst, kellele elu praktiliste pisiasjadega toimetulek raskusi ei valmista. Oma töö tõttu on Helena hästi kursis ka sellega, mis toimub suletud uste taga ja ööpimeduse varjus. Aga see, et ta on emana oma tütre Stefi (Teele Piibemann) juba ammu emotsionaalselt hüljanud, jääb märkamatuks. Sel sügisel teeb nutikas aga üksildane 15-aastane Stefi teoks iga ema õudusunenäo. Tüdruk ajab juuksed maha, ei käi enam koolis, ei tule ööseks koju ning tagatipuks satub uue sõbranna Marianni (Elina Masing) õhutusel vägivaldsesse noortejõuku, kust ei puudu ei narkootikumid, julm manipulatsioon ega küberkius. Helena veedab päevad hirmu tundes ja ööd Stefit oodates ja otsides. Üheksa-aastane Sander (Joonas Mikk) leinab taga oma kõige kallimat mängukaaslast, oma „vanamoodi“ õde ja kannatab vanemate tähelepanupuuduse all. Abikaasa Kaarel (Ivo Uukkivi) jääb kahe tule vahele – ta püüab naiivse jonnakusega kinni hoida usalduse riismetest, samas peab ta alla neelama järjest kibedamat pettumust. Kui Stefi satub karmi üledoosiga haiglasse, valmib Helenal meeleheitlik, isegi hullumeelne plaan. Ta kavatseb tütre kõigi eest salaja röövida ja vangistada perekonna vanasse suvilasse. Käia Stefit iga päev vaatamas, teha talle sooja toitu ja loota, et šokivangistus toimib. Aga kõik ei lähe sugugi plaanipäraselt. Sündmuste ootamatu käik vangistab Helena kuhugi reaalsuse ja lootuste vahealasse ning sunnib naist peeglisse vaatama ja oma emaarmastust lõplikult ümber mõtestama.

## Tunnustus
2025. aasta Eesti filmi- ja teleauhindadel võidetud auhinnad:

* Parim mängufilm
* Parim filmistsenarist (Liina Triškina-Vanhatalo)

## Viited


## Välislingid

* Emalõvi andmekogus EFIS
* Emalõvi andmekogus IMDb (inglise)
* Emalõvi andmekogus Letterboxd (inglise)
* Emalõvi tootja Allfilm kodulehel
* Emalõvi levitaja Estonian Theatrical Distribution OÜ (HeaFilm) kodulehel
* Emalõvi filmifestivali PÖFF kodulehel
* Emalõvi Apollo Kino kodulehel
W.A.S.P. (album)

**"W.A.S.P."** on USA ansambli W.A.S.P. debüütalbum, mis ilmus 1984. aasta augustis.

## Laulud
#"I Wanna Be Somebody" – 3:43
#"L.O.V.E. Machine" – 3:51
#"The Flame" – 3:41
#"B.A.D." – 3:56
#"School Daze" – 3:35
#"Hellion" – 3:39
#"Sleeping (In the Fire)" – 3:55
#"On Your Knees" – 3:48
#"Tormentor" – 4:10
#"The Torture Never Stops" – 3:56

## Koosseis
*Blackie Lawless – vokaal, bass
*Chris Holmes – kitarr
*Randy Piper – kitarr, taustalaul
*Tony Richards – trummid, taustalaul
Sardiinid

**Sardiinid** on üldnimetus paljudele väikestele kaladele sugukonnast *Clupeoidei* (heeringlased).

Sardiine elab kõigis maailma ookeanides. Kõige tuntumad on Euroopa sardiin (*Sardina pilchardus*), mis elab Atlandi ookeani kirdeosas, Vahemeres ja Mustas meres, Lõuna-Ameerika sardiin (*Sardinops sagax*) ning Vaikse ookeani sardiin (*Sardinops sagax caerulea*).

Enamlevinud sardiinikonserv on *sardiinid* õlis, kuid on ka konserve soolatud *sardiinidest* ja *sardiinidest* vürtsises kastmes.

## Vaata ka
* Kilu
* Anšoovis

## Viited
Baltabor

**Baltabor** oli Inglise aurulaev (United Baltic Corporations Ltd.). Aurik valmistati 1911. aastal Kopenhaagenis ning algselt oli selle nimeks Libau (nimi muutus omanikuvahetuse tõttu). 

Baltabor liikus liinil London - Tallinn - Riia (1920-1930). Aurulaeva kasutati peamiselt kauba transpordiks, aga sellel oli võimalik olla ka reisija. Tol ajal olid külmikud ja külmtooted ekspordina väga kallid ning just Baltabor oli üks ainsatest kaubalaevadest, mis tõi Londonist külmutatud tooteid. 1927. aastal jäid Baltabori madrused vahele salakauba - siidisukad, siidikombineed ja autokindad - maale toomisega. 

1929. aastal ei saanud meeskond halbade ilmaolude tõttu laeva juhtimisega hakkama ning sõitis madalikule. See polnud esimest korda kui aurik kinni oli jäänud. Loodeti, et laev ei saanud tugevaid vigastusi, kuid paar päeva pärast selgus, et aurik lekib. Laeval olnud kolm reisijat viidi Naissaarele. Pääste- ja abitöid tegid kaks päästelaeva Micheline ja Meteor. Laev oli veel tükk aega raskete ilmaolude tõttu madalikul. Vahepeal selgus, et päästelaeva Karin meeskond oli Baltaborilt varastanud väärtuslikku riiet, sametit ning ka rattakumme. Kuritegu märgati Naissaarelt ning teatati kohalikku korrakaitsesse. Kohtus määrati suurele osale meeskonnast vanglakaristuse. 

Baltabor toodi 1930. aasta märtsis Tallinna sadamasse ja sealt edasi Miinisadamasse. Ülemaailmse majanduskriisi tõttu oli huvilisi vähe. 1931. aasta oktoobris müüdi laev Saksamaa laevalammutamisfirmale Danzigi (nüüd Gdansk) 500 naelsterlingi eest. Kui oleks varem maha müüdud, oleks saadud selle eest umbes 4 korda rohkem. Sellega aurulaeva Baltabori reisid lõppesid.  

Hiljem ostis Inglismaa teise samanimelise auriku ja 1939. aastal uppus seegi Leedu lähedal merre.

## Viited


## Välislingid

* https://hansard.parliament.uk/Commons/1928-05-02/debates/5eb34d16-0a6e-45a9-b5d7-4787a341546a/Russia(GoldShipments) 
* https://ajapaik.ee/?album=38248&order1=time&order2=added&page=1 
* https://ajapaik.ee/?album=69895&order1=time&order2=added&page=1
Alnicola

***Alnicola*** on šampinjonilaadsete seltsi kuuluv perekond seeni.

## Perekondi
**[[Alnicola citrinella]]*
**[[Alnicola longicystis]]*
**[[Alnicola sphagneti]]*

## Välislingid
* ''Alnicola'' andmebaasis eElurikkus.
Tunnelipuurimismasin

**Tunneli puurimismasin** ( **TBM** ), tuntud ka kui "mutt" või "uss", on masin, mida kasutatakse tunnelite kaevamiseks. Tunnelid kaevatakse läbi kõva kivimi, märja või kuiva pinnase või liiva, millest igaüks nõuab spetsiaalset tehnoloogiat.

Tunneli puurimismasinad on alternatiiv puurimis- ja lõhkamismeetoditele (D&B) ning käsitsi kaevandamisele.

TBM-id on vähem ümbritsevat maapinda häirivad ja loovad sileda tunneliseina. See vähendab tunneli vooderdamise kulusid ja sobib kasutamiseks linnapiirkondades. TBM-ide ehitamine on kallis ja suuremaid masinaid on raske transportida. Need püsikulud muutuvad pikemate tunnelite puhul vähem oluliseks.

TBM-iga puuritud tunneli ristlõiked on vahemikus 1 kuni 17.6 meetrit (3.3 kuni 57.7 jalga). Kitsamate tunnelite puurimisel kasutatakse tavaliselt kaevikuteta ehitusmeetodeid või horisontaalsuunalist puurimist, mitte TBM-i. TBM-tunnelid on tavaliselt ümmarguse ristlõikega, kuigi need võivad olla u-kujulised, hobuserauad, ruudu- või ristkülikukujulised.

Tunneldamise kiirus suureneb aja jooksul. Esimene TBM saavutas haripunkti 4&nbsp;meetrit nädalas. See tõusis 16'ne&nbsp;meetrini nädalas neli aastakümmet hiljem. 19. sajandi lõpuks olid kiirused jõudnud üle 30 meetrini nädalas. 21. sajandi kivi TBM-id suudavad välja kaevata üle 700&nbsp;meetrit nädalas, samas kui pinnase tunnelitusmasinad võivad ületada 200&nbsp;meetrit nädalas. Kiirus üldiselt väheneb tunneli suuruse kasvades.

      

## Edasi lugemiseks

*  en
*  en
*  en
*  en
*  en
*  en

## Viited inglise keelsed
Tartu hambaarstikool

**Tartu hambaarstikool** (tegutses 1909–1924) oli esimene sellelaadne õppeasutus Eestis. 

Kooli avas 1909. aastal Daniel Levinovitš. 1917. aastal sai kooli omanikuks Julie Saarepera, kes püüdis kooli 1921. aastal ümber korraldada, kuid see suleti 1924. aastal. 

Esimese maailmasõja ajal õpetasid koolis ka naised, sh Daniel Levinovitši abikaasa Jelena.

Kooli lõpetasid mitmed varased eestlasest hambaarstid, näiteks Alma Mägi, Helene Ilves, Salme Teemant ja Adele Ruus ning Julie Saarepera ise.

## Viited
Dentiini-pulbi kompleks

**Dentiini-pulbi kompleks** on struktuur hammastes, mis koosneb hambapulbist ja dentiinist. Dentiin ja pulp on embrüoloogiliselt, histoloogiliselt ja funktsionaalselt sarnased, seetõttu käsitletakse neid koos kui ühtset tervikut.

## Funktsioon
Pulp toodab dentiini ja varustab seda toitainetega, sealhulgas aitab säilitada dentiini niiskust, vastutasuks kaitseb dentiin pulpi suuõõne mikroobide eest. Dentiini kahjustumine mõjutab pulpi ja pulbikahjustus mõjutab omakorda dentiini tootmist.

Pulbil on oluline roll hamba kudede homoöstaasi hoidmisel. Samuti vastutab pulp koos dentiiniga hamba parandusmehhanismide ja kaitsereaktsioonide eest hamba vigastuse korral.

### Odontoblastid
Dentiini-pulbi kompleksile iseloomulikeks rakkudeks on odontoblastid. Odontoblastid paiknevad ühtlase kihina pulbikoe välimises osas, dentiini alumise kihi ehk predentiini vastas. Odontoblastide jätked ulatuvad osaliselt dentiini. Dentiini arengu ajal toodavad odontoblastid dentiini ning moodustavad dentiinituubuleid ehk peenikesi kanaleid mis kulgevad läbi dentiini pulbist emailini.  Dentiinituubulid moodustuvad ümber iga suurema odontoblasti jätke. Odontoblastide jätked täidavad suurema osa dentiinituubulitest ning juhivad dentiini formeerumist tuubulite ümber.

### Dentiini-pulbi kompleksi kahjustumine
Normaalsetes tingimustes on dentiini-pulbi kompleks suuõõne mikroobide eest kaitstud emaili ja juuretsemendi abil. Nende kaitsvate kihtide kahjustumisel, näiteks kaariese, trauma või kaasasündinud hambaanomaaliate tõttu paljastub dentiini-pulbi kompleks ja tõuseb risk pulbi infitseerumiseks süljest, hambakatust või kaariesest pärinevate mikroobidega. Mida lähedamale pulbile kahjustus ulatub, seda suurem on risk pulbi infitseerumiseks, kuna dentiini läbilaskvus on pulbi lähedal suurem dentiinituubulite laiema diameetri tõttu.

Põletikulised protsessid algavad pulbis juba emaili kahjustumisega, mille korral tekib kerge põletikuline vastus kahjustunud piirkonna vastas olevate dentiinituubulite otsas. Mida sügavamale kaariese kahjustus süveneb, seda kaugemale pulbikoesse progresseerub ka põletik.

Dentiini paljastumisel muutub hammas tundlikuks, sest dentiinituubulid on avatud ja ärritavad stiimulid jõuavad hõlpsalt pulbi närvilõpmeteni. Mõne nädala jooksul tundlikkus väheneb, kuna dentiinituubulid sulguvad ja pulbi poolt toodetakse kaitsvat sekundaarset dentiini. Paljastunud dentiiniga hammaste tundlikkust saab vähendada dentiinituubuleid kattes või sulgedes spetsiaalsete ainetega.

## Viited
Julie Saarepera

**Julie Saarepera-Järve** (sündinud **Paris** 28. juuni 1889 Luke, Nõo vald, Tartumaa – 3. detsember 1965 Ameerika Ühendriigid) oli eesti hambaarst. 

Julie Saarepera õppis 1916-1918 Tartu hambaarstikoolis ning sai 1918 selle juhatajaks. Lisaks tartu Ülikooli professoritele kutsus ta sinna õpetama ja õppejõude Saksamaalt ja muljaltki. 1921. aastal taotles Saarepera-Järve haridusministeeriumilt luba reograniseerida kool Tartu Hambaarsti Instituudiks kolme ja poole aastase õppeajaga, kuid ministeerium keeldus. Kool suleti 1924. aastal ning Saarepera jätkas erapraksist. 1944. aastal põgenes Julie Järve Saksamaale, kus ta samuti töötas hambaarstina Geislingeni laagris. Sealt edasi liikus ta Ameerika Ühendriikidesse, kus ta töötas assistendina Fargo ülikooli laboratooriumis. Oli aastail 1964-1965 tegev Chicago Eesti Maja juures. 
## Isiklikku
Julie Rosalie Paris abiellus 1909. aastal Tõnis Saareperaga. Tema teine abikaasa oli praost Jaan Järve. Tema vanem vend August Paris oli keemik ja vennatütar kunstiajaloolane Olga Berendsen. 

## Viited

## Kirjandus
* Mariann Rammo, *Julie Saarepera (Järve) Tartu esimese hambaarstikooli juhatajana*, Hambaarst: Eesti Hambaarstide Liidu ajakiri, nr 6 (oktoober 2017), 53–54.
Kasta 2E

**Kasta 2E** (vene keeles *Каста 2Е*) on Venemaa mobiilne keskmaaradarikompleks, mis on ette nähtud madalkõrgustel lendavate objektide tuvastamiseks. 

Tööraadius on kuni 150 km ja korraga on võimalik jälgida kuni 200 objekti. Töötab detsimeeterlainealas.

Kasta 2E1 (51U6) koosneb kahest antennist ja kahest sõidukist. 

Kasta 2E2 (39N6E) koosneb ühest antennist ja kolmest sõidukist. 

## Vaata ka
* Podljot-K1

## Viited

## Välislingid

*39N6E Kasta 2E2 *Odin*
*39N6E Kasta 2E2 *Radar Tutorial*
*51U6 Kasta 2E1 *ОАО Муромский завод радиоизмерительных приборов*
*39N6E Kasta 2E2 *ОАО Муромский завод радиоизмерительных приборов*
Minuscola cancelleresca italiana

***Minuscola cancelleresca*** (itaalia keeles 'kantseleiminuskel') ehk lihtsalt ***cancelleresca*** on gooti kursiivide hulka kuuluv  kirjastiil, mida kasutati nii avalikes (paavstlikes, keiserlikes, kuninglikes ja aadlike kantseleides kirjutatud) kui ka eradokumentides (näiteks notarite kirjutatud).

## Kirjeldus
*Minuscola cancelleresca* on kergena mõjuv kiri, mille tähed on ümarad, üla- ja alapikendid on silmahakkavad võrreldes tähekeha enda suurusega ja mõnedel tähtedel, nagu m või n, võivad olla dekoratiivsed sabad. Suleliikumine on kursiivile iseloomulikult seotud tähti tekitav, joonepaksuste kontrast on vähemärgatav, vastupäeva tõmmatud joonest tekkivad silmused, näiteks l või d puhul, algavad küllalt baasjoone lähedalt.

## Ajaloost
13. ja 14. sajandi vahemikus sai *cancelleresca* tavaliseks õpetlaste ja haritlaste, ilmikute ja ülikoolide ning kirikuringkondadega mitteseotud isikute kirjaks. Nad kuulusid enamasti linnade kõrgemasse keskklassi, näiteks nagu notarid. Juba 13. sajandi viimastel kümnenditel kasutati kirjastiili linna ametliku korraldusega seotud ladinakeelsete raamatute kirjutamiseks, näiteks omavalitsuste ja gildide statuudid ning kroonikad, ja itaaliakeelse ilukirjanduse jaoks, nagu luuletused, proosatekstid ja tõlked. Raamatute tekstides on eriti hästi näha sule pidev liikumine kirjas, lai joontevahe ja sagedased kaunistused. Tavaliselt tellisid neid raamatuid suure poliitilise mõjuga rikkad patroonid. Säilinud raamatud on kaunid, kirjutatud suures kuni keskmises formaadis heale pärgamendile, kaunistatud ja illumineeritud. Hilisemast perioodist, 14. sajandi teisest poolest, leidub siiski ka vähem hinnalisi *cancelleresca*-kirjas loodud raamatuid. 15. sajandil jäi kirjastiil kasutuselt kõrvale.

## Vaata ka
* *[[mercantesca]]*
* notula

## Viited

## Välislingid
* “CANCELLERESCA” MINUSCULE AND MERCHANT SCRIPT. Latin Paleography From Antiquity to the Renaissance /by A. M. Piazzoni/
* Firenzes kirjutatud Dante "Jumaliku komöödia" käsikiri, Morgan Library,  Morgan MS M.289 (näide käsikirjalisest raamatust, enne 1330–1337)
* Taddeo Alderotti tõlgitud Aristotelese "Eetika". University of Pennsylvania, MS Codex 273 (näide käsikirjalisest raamatust, enne 1356)
Nekomata

**Nekomata** (猫又) tõlkes "hargnenud kass" on jaapani mütoloogias kõrgesse vanusesse elanud kass, kes on selle tulemusel muutunud yokaiks. 

Nekomata tunnused on kõrge vanus (vähemalt 13 või 100 aastat, sõltub loost ja piirkonnast), muundumisel kaheks hargnenud väga pikk saba, lambiõli joomine, inimeste terroriseerimine ja põlgamine, tagakäppadel käimine, inimkeeli rääkimine, tule esile kutsumine ja suurte põlengute tekitamine. Ainult kõige vanemad ja tugevamad kassid muutuvad bakenekodest edasi nekomatadeks. Nekomatad on bakenekode edasiarenenud vorm.
## Viited
Kursiiv (kirjavorm)

**Kursiiv** (keskladina *cursivus* 'lendav', 'jooksev' ladina sõnast *currere* 'jooksma') on kirjavorm, mida kõige laiemas mõttes iseloomustavad kaldus tähed ja käsikirjalise kirjutuskirja puhul ka tähtede omavahel seotus. Kursiiv on tavaliselt argisem, kiirem ja vabama käega loodud versioon mingist varasemast kindlakujulisest kirjastiilist ja tavaliselt puudub kursiivkirjades range standard.

## Näited
Näiteks lähtuvad rooma kursiivkirjad (majuskelkursiiv ja minuskelkursiiv) rooma majusklist, mille tähekujud on muutunud teistsuguseks kiire kirjutamise ja kirjutamispinna omaduste tõttu. Gooti kursiivide väljakujunemisel mängis rolli paberi kasutuselevõtt, mis võimaldas seotud tähtedega kirjutamist hõlpsamalt kui pärgament.

## Kursiiv trükikirjana
Kursiivist kõneldakse ka tüpograafias trükikirjade ja fontide puhul. Näiteks on trükiantiikva kursiiviks 15. sajandi humanistikursiivist laenatud tähevormid, mis erinevad antiikvatähtedest. Kaldkirja (*[[oblique]]*) puhul, erinevalt kursiivist, ei muutu tähemärgi kuju, vaid tähemärki kasutatakse paremale kallutatud kujul nii plokk-kirjade kui ka antiikvakirjade puhul.

## Viited
Scytinostroma odoratum

***Scytinostroma odoratum*** on pilvikulaadsete seltsi kuuluv liik seeni.

See kasvab lehtpuudel ja ei oma erilist lõhna. Sarnane *[[Scytinostroma hemidichophyticum]]* on tugeva naftaleeni lõhnaga.

## Välislingid
* ''Scytinostroma odoratum'' andmebaasis eElurikkus
Baku

***Baku*** (*獏*) (ee unenägude sööja) on püha olend, kellel on karu keha, elevandi pea, ninasarviku silmad, härja saba ja tiigri jalad.  

Teda peetakse käitumise poolest inimeste kaitsjateks, sest ta sööb inimeste halbu unenägusid. Teised kurjad vaimud ja *[[yokai]]*’d kardavad teda, nii et nad tavaliselt põgenevad nendelt aladelt kus *baku*’d parajasti elavad. Tänu sellele järgneb õnn ja hea tervis sinna, kus üks *baku* tavaliselt on. 

*[[Kanji]]*’t ja joonistusi *baku*’st on Jaapani ajaloo jooksul kasutatud õnne sümbolina talismanides ja amulettides. Vanasti oli levinud *baku* *kanji* tikkimine patjadele, et hoida eemale halvad unenäod, haigused ja kurjad vaimud. Tavaliselt on neist nikerdatud hirmuäratavaid kujutisi ka templi uste kohal asuvatesse lae taladesse ja templite katuseid toetavatesse sammastesse. *Baku*’d on üks väheseid pühasid olendeid, keda sel viisil austatakse.

## Viited
Tehnoülevaatus

**Tehnonõuetele vastavuse kontroll** ehk rahvakeeli **tehnoülevaatus** on sõiduki liiklusele ohutu ja loodushoidliku tehnoseisundi tagamine, sõiduki registreerimistunnistuse andmete õigsuse tagamine ning liiklusregistri andmete täpsustamine.

Tehnoülevaatusel peavad regulaarselt käima nii eraisikute, kui ka ettevõtete sõidukiparki kuuluvad sõidukid. Tehnoülevaatust teevad Eestis äriühingud, kes on sõlminud Transpordiametiga halduslepingu.

## Kontrollitavad sõlmed
Sõidukite korralisel ülevaatusel kontrollitakse kohustuslikult sõiduki registriandmeid ning sõiduki osasid, seadmeid, sõlmi ja varustust, mis on jaotatud järmisteks valdkondadeks

* identifitseerimine (näiteks registreerimismärgid, VIN-kood jne.);
* pidurisüsteem (näiteks pidurite efektiivsus ja tõhusus ning pidurisüsteemi komponentide vastavus jne.);
* juhtimisseade (näiteks roolisüsteemi mehaaniline seisund, rooliratas ning juhtraud jne.);
* nähtavus (näiteks vaateväli, klaasi seisund, tahavaatepeeglid jne.);
* tuled, helkurid ja elektriseadmed (näiteks tulede seisund ja toiminine ning paigaldus jne.);
* veermik ja vedrustus (näiteks teljed, veljed ja rehvid, vedrustus jne.);
* raam, kere ja sellele kinnituvad osad (näiteks üldine seisund, väljalasketorud, mootor, kabiin jne.);
* muu varustus (näiteks turvavööd, SRS süsteemid, lisavarustus, sõidumeerik jne.);
* saaste (näiteks müra, heitgaasid jne.);
* täiendavalt kontrollitavad sõlmed reisijate veoks kasutataval M2- ja M3-kategooria sõidukil (näiteks avariiväljapääsud, istmed jne.).

## Mõisted

* **Sõidukipark** (inglise *fleet*) on ettevõtte või organisatsiooni (näiteks KOV, kiirabi, Päästeamet, Kaitsevägi jms) sõidukite autopark;
* **[[Sõidumeerik]]** (inglise *tachograph*) on sõidukile statsionaarselt paigaldatav elektromehaaniline või elektrooniline seade (elektrooniline sõidumeerik), mis näitab ja registreerib automaatselt sõiduki läbisõitu, sõiduki kiirust, sõiduaega, juhi muud tööaega, töövaheaegu ja igapäevast puhkeaega ning sõidumeerikulehe karbi avamisi. Digitaalse sõidumeeriku kasutuselevõtmine võimaldab salvestada sõiduki kasutamise 365-päevast perioodi ja juhi tegevust 28 ööpäeva jooksul.

## Vaata ka
* liiklusohutus
* liiklusreostus

## Viited
Deebet

**Deebet** on kahekordse kirjendamise raamatupidamise konto vasak pool, kuhu kantakse kõik laekumised kui ka võlad ja kulud antud konto järgi.

## Ajalooline taust
Mõiste "deebet" pärineb ladina keelest sõnast "debet", mis tähendab "ta võlgneb". Kahekordse raamatupidamise süsteemi, kus "deebet" on keskne mõiste, juured ulatuvad 15. sajandi Itaaliasse. Seda süsteemi populariseeris frantsiskaani munk ja matemaatik Luca Pacioli, keda peetakse kaasaegse raamatupidamise isaks. Tema 1494. aastal ilmunud teos "Summa de arithmetica, geometria, proportioni et proportionalita" sisaldas esmakordselt trükitud kirjeldust kahekordsest raamatupidamisest, sealhulgas "deebeti" ja "kreediti" kasutamisest.

## Deebeti ja kreediti erinevus
Deebet ja kreedit on kahekordse raamatupidamise süsteemi põhikategooriad, mis kajastavad tehingute mõju ettevõtte finantsseisundile. Kontosid kujutatakse sageli tabelina, kus vasak pool on deebet ja parem pool kreedit.Näiteks, kui ettevõte saab sularaha müügist, suureneb kassakonto (varakonto) deebetis, samal ajal kui müügitulu (tulukonto) suureneb kreeditis. See kajastus tagab, et tehingu mõlemad pooled on tasakaalus, mis on kahekordse kirjendamise süsteemi alus. Oluline on märkida, et deebet ja kreedit ei tähenda alati vastavalt "suurenemist" või "vähenemist"; nende mõju sõltub konto tüübist. Seetõttu on raamatupidamises oluline mõista, kuidas deebet ja kreedit erinevatele kontodele mõjuvad, et tagada finantsaruannete täpsus ja usaldusväärsus.

## Viited
Virtuaalraha

**Virtuaalraha** on virtuaalne valuuta, mis on valitsuse poolt reguleerimata digitaalraha tüüp, mille väljastavad ja reguleerivad selle arendajad. Virtuaalraha kasutatakse kindla virtuaalse kogukonna liikmete seas.

## Kasutus
Virtuaalraha kasutatakse erinevate veebipõhiste maksete sooritamisel makseviisina.

Virtuaalraha kasutavad:

* veebimängude kogukonnad. Paljusid virtuaalrahasid kasutatakse veebipõhistes mitme mängijaga mängudes, nagu *[[World of Warcraft]]*, *[[Second Life]]* ja teised virtuaalsed maailmad. Mängijad saavad kasutada virtuaalraha mängusiseste varade ja teenuste ostmiseks või teiste kasutajatega kauplemiseks.
* sotsiaalvõrgustikud. Platvormid nagu Facebook on loonud oma virtuaalvaluutad (nt *[[Facebook Credits]]*), et hõlbustada digitaalseid oste oma süsteemis (mängud, kingitused, muu digitaalne sisu).
* e-kaubanduse platvormid. Mõnda virtuaalvaluutat aktsepteeritakse maksevahendina veebiturgudel ja digitaalsetel platvormidel.
* illegaalsed ja hallid turud. Mõningaid virtuaalvaluutasid kasutatakse illegaalsel või hallil turul nende pseudonüümsuse tõttu, muutes need atraktiivseks tehingute jaoks, mis väldivad traditsioonilist finantsjärelevalvet.
* alternatiivsed maksesüsteemid. Virtuaalvaluutad, eriti krüptovaluutad nagu Bitcoin, on leidnud kasutust alternatiivsete maksemeetoditena väljaspool traditsioonilisi finantssüsteeme.

Üks kuulsamaid tehinguid virtuaalrahas toimus 2010 aastal Floridas. Maksti 10 000 bitcoini kahe suure pitsa eest. Tehingu toimumise ajal oli 10 000 bitcoini väärt 41 USD, 18.02.2025 on 10 000 bitcoini väärt umbes 957 miljonit USD. See illustreerib virtuaalraha kasvu ja aktuaalsust tänases ühiskonnas.

## Bitcoin
Bitcoin on kõige laialdasemalt tuntud virtuaalraha, mis võeti kasutusele 2009. aastal anonüümse arendaja (või arendajate rühma) poolt, kasutades pseudonüümi Satoshi Nakamoto. Erinevalt traditsioonilistest valuutadest ei emiteeri ega reguleeri Bitcoini ükski keskasutus.

Virtuaalraha peamised omadused:
* detsentraliseeritus. Bitcoin toimib peer-to-peer (P2P) võrgus, mis tähendab, et tehinguid ei kontrolli ükski keskne asutus.
* plokiahela tehnoloogia. Tehingud salvestatakse avalikku pearaamatusse (plokiahelasse), tagades läbipaistvuse ja turvalisuse.
* kaevandamisprotsess. Uued bitcoinid luuakse protsessi nimega kaevandamine, kus kasutajad lahendavad keerulisi matemaatilisi ülesandeid, et kinnitada tehinguid ja turvata võrku.
* piiratud pakkumine. Bitcoini kogupakkumine on piiratud 21 miljoni mündiga, muutes selle deflatsiooniliseks.
* anonüümsus ja läbipaistvus. Kõik tehingud on salvestatud plokiahelas, kuid kasutajad on tuvastatavad ainult oma avalike aadresside kaudu, pakkudes teatavat pseudonüümsust.
* piirideta tehingud. Bitcoini saab saata ja vastu võtta globaalselt ilma pankade või vahendajateta.

Pärast Bitcoini edu on loodud kümneid tuhandeid alternatiivseid krüptovaluutasid, nagu Ethereum, Litecoin ja Ripple, mis pakuvad erinevaid funktsioone ja kasutusvõimalusi.

## Viited
Rafflesi tuletorn

**Rafflesi tuletorn** (lihtsustatud hiina kirjas *莱佛士灯塔*; malai keeles *Rumah Api Raffles*; tamili keeles *ராஃபில்ஸ் கலங்கரை விளக்கம்*) on tuletorn, mis asub tulejaamas Singapuri väinas umbes 14 kilomeetrit Singapuri peasaarest lõuna pool. Tulejaam asub Satumu saarel, mis on Singapuri lõunapoolseim saar.  

See on Singapuri lõunapoolseim tuletorn; tuletorni keskmest on Singapuri lõunapoolseima maismaapunktini umbes 150 meetrit. Tuletorn on oluline meremärk Singapuri väinas idast läände (Vaiksest ookeanist India ookeanisse) liikuvatele laevadele, mis märgib järsku käänakut loodesse, et vältida läänes olevaid madalikke ja karisid. 

## Ajalugu
Saarele tulemärgi paigaldamist hakati kavandama 1833. aastal. Ehitust alustati 1854. aastal Briti Väinaasunduste kuberneri William John Butterworthi algatusel, torn valmis 1855. aastal. Ehituskivi pärineb Ubini saare graniidikarjäärist. Tuletorn sai nime 1819. aastal Briti Singapuri rajaja Stamford Rafflesi järgi. 

Valgusallikas oli tahtpõleti, mis 1905. aastal asendati petrooleumpõletiga. 1988. aastal vähendati tulejaama personali kahele inimeseni, sest päikesepatareide kasutuselevõtt vähendas tegevus- ja hooldusvajadust. 2023. aastal Katsetati elektri saamist loodetejaamast.

Tulejaama torn on graniittorn, see on värvitud valgeks ning selle kõrgus jalamist on 29 meetrit. Tule kõrgus jalamist on 32 meetrit ja nähtavuskaugus on kuni 12 meremiili. Jaamas on elamis- ja abihooneid ning mereseireradar, mis jälgib laevaliiklust Singapuri väinas. 2005. aastal paigaldati jaama laevade tuvastamise süsteemi (*Automatic Identification System*, *AIS*) seadmed.

## Looduskaitse
Singapuri rahvusparkide amet, riiklik bioloogilise mitmekesisuse keskus ja vabatahtlikud käivitasid 2005. aastal lindude rõngastamisprogrammi, korallriffide mõõdistusprogrammi, et jälgida kõvade korallide (*Scleractinia*), liikuvate selgrootute ja korallrifikalade seisundit mitmes kohas Singapuri viie lõunapoolse saare, sealhulgas ka Satumu saare ümber.

## Turism
Alates veebruarist 2022 korraldab Singapuri Merendus- ja Sadamaamet saarel giidiekskursioone iga kuu teisel ja neljandal pühapäeval.

## Viited

## Välislingid

*''Lighthouse Trail - Raffles and Sultan Shoal''. 15. august 2014. Inglise keeles, vaadatud 25. märtsil 2025. 
*Singapuri tuletornid, 12. mai 2024. Inglise keeles, vaadatud 25. märtsil 2025
*Singapuri rahvusparkide ameti looduskaitsealgatused 2010–2024. Inglise keeles, vaadatud 25. märtsil 2025
Bliaut

***Bliaut*** ehk ***bliaud*** on Lääne-Euroopas keskajal, 11.–13. sajandil kantud pikk umbkuue tüüpi pealisrõivas, mida kandsid nii mehed kui ka naised. Kaasaegse visuaalse materjali põhjal oli see kõrgema staatusega klassi riietusese.

## Kirjeldus
*Bliaut* oli pihaosas liibuv, moodustades iseloomulikke horisontaalsuunalisi volte torsol allpool rinda, ja laienes alates vöökohast avaraks seelikuosaks, mis ulatus maani ja võis olla slepiga. Eripäraseim oli *bliaut*' varrukas. Erinevalt teistest sama perioodi rõivastest polnud see kitsas kogu pikkuses, vaid liibuv oli ainult õlavart kattev osa; allpool küünarnukki laienes varrukas väga avaraks ja see käiseosa võis rippuda maani või peaaegu maani. Kaelus oli tavaliselt väike ja ümar, rinnalõhikuga ees keskel, iseloomulikuks kaunistuseks olid laiad teisest kangast ribad kaeluse ümber ning käiste ja seeliku allservas.

## Levik
Bliaut võis olla levinud vaid Prantsusmaa kultuuri mõjusfääri jäävas piirkonnas, kuid riietuseset võib näha selle perioodi kunstiteostel isegi nii kaugel nagu Rooma või tänapäeva Saksamaa alad.

## Pildid

Esculturas de Chartres 3 detail bliaut.jpg|Chartresi katedraali portaaliskulptuur, 1130-1160
Hunterian Psalter c. 1170 Women.jpg|Kaks naist psaltri illustratsioonil, u 1170
Hortus Deliciarum Grammatica.jpg|Grammatika "Hortus deliciarumi" illustratsioonil, u 1180
Moralia in Job MS dragonslayer.jpg|Figuurinitsiaalil lohega võitlev mees kannab *bliaut*d. 12. sajand, Gregorius I "Moralia, sive Expositio in Job"


## Viited
Majandusminister

**Majandusminister** on valitsuses minister, kelle ülesanne on riigi majandus- ja kaubanduspoliitika kavandamine ning kaubandussuhete süsteemne arendamine. Majandusminister on majandusministeeriumi juht.

## Eesti majandus- ja tööstusminister
Sotsiaalminister

**Sotsiaalminister** on valitsuses minister, kelle ülesanne on riigi sotsiaalpoliitika kavandamine ning sotsiaalhoolekande ja tervishoiu süsteemne arendamine. Sotsiaalminister on sotsiaalministeeriumi juht. 

## Eesti sotsiaalminister
Peaministri büroo

**Eesti peaministri büroo** on Riigikantselei struktuuriüksus, mille ülesanne on nõustada ja toetada peaministrit. 

Büroo korraldab ka peaministri suhteid ja informatsioonivahetust Riigikogu ja teiste põhiseaduslike institutsioonidega, üksikisikute ja organisatsioonidega nii sise- kui välisriiklikul tasemel. Peaministri büroo koosseisu kuuluvad peaministri nõunikud ja abid, kes nimetatakse ametisse peaministri volituste ajaks.

## Viited


## Vaata ka

* Vabariigi Valitsuse koduleht
* Riigikantselei koduleht
Ida Ertel-Rekk

**Ida Ertel-Rekk** (2. juuli 1887 Laatre vald – 12. aprill 1948 Geislingen, Saksamaa) oli Eesti jurist. 

Ida Ertel lõpetas Tartu Puškini-nimelise Tütarlaste Gümnaasiumi. 1906. aastal astus ta Keiserliku Tartu Ülikooli vabakuulajaks. Ta oli üks esimesi Tartu Ülikooli naisüliõpilasi. Ta oli ka Eesti Üliõpilasseltsi Ühendus üks asutajaid.
Aastatel 1907–1910 tegi ta ülikooliõpingutes pausi, kuid 1913. aastal ülikooli lõpetades oli ta esimene eestlasest Tartu Ülikooli õigusteaduskonna lõpetanud naistudeng. 1914. aastal sooritas ta riigieksamid. 1915. aastal asus ta tööle advokaadina Peterburis, mis oli tähelepanuväärne, sest juristi ametit ei peetud tol ajal Venemaal naistele kohaseks.

1944. aastal põgenes koos abikaasaga Saksamaale. Ta suri 1948. aastal Geislingeni põgenikelaageris.

## Isiklikku
Ida Erteli abikaasa oli Karl Rekk. Kirjanik Alide Ertel oli Ida Erteli õde.

## Viited

## Välislingid
*Ida Erteli üliõpilaspilet
Fütotron

**Fütotron** on kinnine teaduslik kasvuhoone, mida kasutatakse taimede ja keskkonna vaheliste suhete uurimiseks.

Tavaliselt on fütotronis kindlalt kontrollitud õhu ja pinnase temperatuur ja niiskus ning valgustus. Fütotron võib koosneda ka mitmest lähestikku asuvast kasvuhoonest, millest igaühes on need suurused erinevad ja mille vahel võib taimi liigutada.

Esimene fütotron rajati 1949 California Tehnoloogiainstituudis, kus talle ka nimi pandi: *phytos* tähendab kreeka keeles taime ja *-tron* tähendab suurt keerulist masinat nagu sõnas "tsüklotron".
Siis kui elu maitses hästi

**"Siis kui elu maitses hästi"** on 2024. aastal esilinastunud eesti telesari.

## Sisututvustus
Endine tippjurist Dan (Mait Malmsten) on pärast lahutust madalseisus: töö juures ei võeta teda enam tõsiselt ja eraelus valitseb kaos. Olles veendunud, et tema allakäigu põhjuseks oli eksnaise lahkumine, otsustab ta Gerli (Hilje Murel) tagasi võita ning palub selles asjas abi oma tütrelt Gritilt (Helena Lotman). Dani parim sõber Toomas (Hendrik Toompere Jr.) on funktsioneeriv alkohoolik, kes peab Petanque'i baari ning elab vanade õnnehetkede najal. Kuigi ta üritab Danit aidata, viivad tema teod sageli hoopis uute probleemideni.

## Viited


## Välislingid

* "Siis kui elu maitses hästi" Telia TV kodulehel
Valetamisklubi

**"Valetamisklubi"** on eesti telesari, mis esilinastus 2024. aastal.

## Sisu
Noore ambitsioonika ajakirjanikuni (Maria Teresa Kalmet) jõuab vihje ministri (Martin Algus) kohta, kes väidetavalt olevat ahistanud alaealist tütarlast (Anne Mari Saks). Kuigi tõde võib olla hoopis mujal ja tegelikkus kordi keerulisem, kui asjad tunduvad, algab kirglik nõiajaht ministrile, et tema elu täielikult hävitada.

## Viited
Teele (laul)

**"Teele"** (vene: В путь) on laul, mille kirjutasid 1954. aastal Nõukogude helilooja Vassili Solovjov-Sedoi ja luuletaja Mihhail Dudin. Algselt oli see kirjutatud filmile "Maksim Perelitsa", ilmudes 1955. aastal ning sellest ajast peale on laul saavutanud kuulsuse ja laia populaarsuse, olles mänginud seda Nõukogude Liidu sõjaväeorkester ja esitatud ka sõjaväe paraadidel. Vassili Solovjov-Sedoi sai 1959. aastal laulu eest Lenini preemia. 

"Teel" esitatakse nii võidupühal kui ka muudel sõjalistel tähtpäevadel Venemaal, Valgevenes ja teistes endistes liiduvabariikides. See laul on tõlgitud ka saksa, hiina, heebrea ja korea (KRDV) versioonidesse. Saksakeelsest tõlkest, mille laulis Erich-Weinert-Ensemble, sai signatuur Nationale Volksarmee marss "Unterwegs".

## Laulusõnad

## Märkused

## Viited

## Välislingid
* 
* 
* 
* 
*
Luke Houser

**Luke Houser** (sündinud 2. mail 2001 Bellevues Washingtoni osariigis) on Ameerika kesk- ja pikamaajooksja, kes varem võistles professionaalselt Atlanta Track Clubis. Võisteldes Washingtoni ülikooli eest, oli ta neli korda põhivõistkonnas üle-Ameerika ja  võitis kaks järjestikust NCAA sisevõistluste miilijooksu tiitlit aastatel 2023 ja 2024.
2025. aasta sisemaailmameistrivõistlustel Nanjingis tuli ta 1500 meetri jooksus kolmandaks. 

## Isiklikud rekordid

## Välislingid

* [Luke Houser [World Athletics] veebilehel]
* Luke Houser Track & Field-i veebilehel
Meteor (laev)

**Meteor** oli Balti Päästeseltsi lipulaev. 

Aurikut Meteor kasutati merepäästetöödel aastatel 1877–1958. Võimalik, et laeva kasutati ka kaubaaurikuna. 1914–1918 oli laev mobiliseeritud Vene Balti laevastikku. 1930. aastate ajakirjanduse andmetel oli aurik Meteor omal ajal müüdud Vene riigile, mistõttu kuulus laev seaduslikult riigi omandusse juba enne Esimest maailmasõda. Sõja ajal laev hukkus, kuid tõsteti üles. Pärast Eesti Vabariigi kehtestamist, jäi ülestõstetud alus õigusliku omanikuta ning läks uuesti Balti Päästeseltsi valdusse. Eesti Mereasjanduse Peavalitsus nõudis laeva riigile tagastamist, kuid kuna päästeselts keeldus seda tegemast, esitas riik nõude kohtu kaudu. Tallinna–Haapsalu rahukogu tsiviilosakond otsustas 1930. aastal toimunud istungil, et aurik Meteor kuulub seaduslikult Eesti riigile.

1941. aastast kuulus Meteor NSV Liidu Balti mere laevastikku.

## Viited


## Välislingid
* 
* 
* 
* 
* 
* 
*
Tetrodotoksiin

**Tetrodotoksiin** on üks maailma tugevamaid närvimürke, tsüaniidist umbes 1200 korda tugevam. Keskmise kehakaaluga inimese tapmiseks piisab 0,5–1,0 milligrammist. 

Mürk on saanud nimetuse kerakalalaste perekonna ladinakeelse nimetuse *Tetraodontidae* järgi, kuna seda toksiini leiti kõigepealt just kerakaladest. Hiljem on avastatud tetrodotoksiini ka mujalt, näiteks mõnedes mudillaste (*Gobiidae*) sugukonna kalades, mõnedes madudes, triitonites, konnades jm. Toksiini toodavad mitmed sümbiontsed bakterid, kes elutsevad ka kalade-loomade soolestikus.

Mürk halvab lihased, kuid inimene püsib teadvusel; ta ei suuda enam hingata ja võib lämbuda. Esineda võib ka südametalitluse häireid. Vastumürki pole. Oletatakse, et Haiti ''voodoo'' kultuses kasutatakse zombide loomiseks tetrodotoksiini sisaldavat pulbrit, ent faktilisi tõendeid selle kohta pole. Jaapanis on usutud, et fugumürgistuse saanud inimene viibib erilises varjusurmas ja teda tohib matta alles siis, kui laip hakkab lagunema.

Hiina meditsiinis on kerakalade mürki tuntud juba aastasadu ning seda on teatud annustes kasutatud toniseeriva vahendina. Uuemal ajal on Jaapanis puhuti kasutatud tetrodotoksiini üliväikeseid doose valuvaigistina vähkkasvajate korral.
Hanneleele Kaldmaa

**Hanneleele Kaldmaa** (sündinud 1992) on Eesti kirjanik, tõlkija ja kunstnik. 

Ta on avaldanud artikleid Eesti Päevalehes, Postimehes, Sirbis, raamatuajakirjas Lugu jm ning loomingut ajakirjades Värske Rõhk, Looming ja Vikerkaar ning ajalehes Müürileht. Aastast 2024 kuulub ta Eesti Kirjanike Liitu.

Ta on kirjanik Kätlin Kaldmaa tütar.

## Teosed

* "Oliver" (Illustreerinud Lilli-Krõõt Repnau, Elusamus, 2017)
* "Kaks armastuslugu" (koos Kätlin Kaldmaaga, Petrone Print, 2017)
* "Sinustki võib saada fossiil" (Kirjastus Hunt, 2022)

#### Valitud tõlked

* Shandana Minhas "Kaks poissi, karu ja pöörane seiklus" (Kirjastus Hunt, 2021)
* Valik Šoti kirjanik Kirsty Logani lühiproosat (Värske Rõhk nr 77, mai 2022)
* Kanada luuletaja Anne Carsoni valikkogu "Linnade elu" (Kirjastus Hunt, 2024)
* Valik Iiri luuletaja Annemarie Ní Churreáini luulet (Värske Rõhk nr 94, märts 2025)

#### Muu

* Novell "Kaarnad vaid ootavad" saksakeelses antoloogias "New Nordic Novellas V" (2016)
* Illustratsioonid Kätlin Kaldmaa raamatule "Minu külas Islandil ja minu külas Kreekas" (Kirjastus Hunt, 2021)
* Tekstid sloveeniakeelses antoloogias "Meelestik. Antologija sodobne estonske književnosti" (Društvo slovenskih pisateljev, 2022)

## Tunnustus

* 2015 Tartu kirjandusfestivali Prima Vista kirjanduspreemia Esimene Samm (novell "Kaarnad vaid ootavad" (Värske Rõhk nr 37, kevad 2014)
* 2016 Värske Rõhu aastaauhind luule kategoorias

## Viited
Capcom

**Capcom Co., Ltd.** (jaapani keeles: 株式会社カプコン,) on Jaapani videomängufirma. Nende loodud edukamate videomängu frantsiiside hulka kuuluvad Resident Evil, Monster Hunter, Street Fighter, Mega Man, Devil May Cry, Onimusha, Sengoku Basara, Dead Rising, Dragon's Dogma, Ace Attorney ja Marvel vs. Capcom. Capcom on rahvusvaheline ettevõte, millel on tütarettevõtted Ida-Aasias (Hongkong), Euroopas (London, Inglismaa) ja Põhja-Ameerikas (San Francisco, California).
Kuldar Leis

**Kuldar Leis** (sündinud 29. mail 1968 Tartus) on Eesti ettevõtja ja poliitik, alates 25. märtsist 2025 taristuminister, 2021–2025 kultuuripealinn Tartu programmi korraldava SA Tartu 2024 juhataja. 

Aastatel 2005–2013 oli ta Põlva linna volikogu liige ja 2013–2025 Põlva valla volikogu liige.

## Töö- ja teenistuskäik

* Aastast 2025 taristuminister 
* Aastatel 2021–2025 SA Tartu 2024 juhataja 
* Aastail 2017–2020 AS Operail nõukogu esimees 
* Aastail 2015–2017 Tartu Ülikooli Ettevõtlus- ja Innovatsioonikeskuse arendusjuht 
* Aastail 2013–2025 Põlva valla volikogu liige, aastail 2013–2017 volikogu esimees
* Aastatel 2005–2013 Põlva linna volikogu liige 
* Aastail 2008–2013 AS Premia Foods juhatuse esimees 
* Aastail 2006–2013 AS Premia Tallinna Külmhoone juhatuse esimees 
* Aastail 2004–2007 AS Nordic Foods juhatuse esimees 
* Aastail 2001–2003 AS Ösel Foods juhatuse esimees 
* Aastail 2000–2001 AS Ösel müügi- ja turundusdirektor, juhatuse liige 
* Aastail 1998–2000 AS Ühinenud Meiereid    kommertsdirektor 
* Aastail 1997–1998 AS Hoiupank Lõuna regiooni direktor

## Haridus
1993. aastal lõpetas ta Tartu Ülikooli rahanduse ja krediidi erialal. 1987. aastal oli ta omandanud diplomi Õisu Toiduainetetööstuse Tehnikumis piimatoodete tehnoloogia erialal.

## Tunnustus
* 2017 ettevõtlusõppe aasta mentor
* 2020 Valgetähe IV klassi teenetemärk
* 2025 kultuuriministri tunnustus Tartu 2024 projekti vedamise eest

## Viited
Viljandi Kreiskool

**Viljandi Kreiskool** (saksa k. *Fellinshe Kreisschule*, vene k. *Феллинское уездное училище*) oli aastatel 1804–1885 Viljandis tegutsenud kreiskool.

Koolihoone valmis 1768. aastal, algselt asus hoones tööle Viljandi Maakohus. 1790. aastal hakkas hoones tööle kaheklassiline rahvakool, mis muudeti 1804. aastal kolmeklassiliseks Viljandi kreiskooliks. 

Viljandi Kreiskoolis õppisid Gottlieb Garl Reinthal (1798–1872), Johann Köler (1826–1899), Hans Wühner (1836–1911), Adam Peterson (1838–1918), Juhan Kunder (1852–1888), Martin Lipp (1854–1923), Villem Reiman (1861–1917), Jaan Leppik (1863–1943), Tõnis Grentzstein (1863–1916), Henrik Koppel (1863–1944), Jaan Tõnisson (1868–1941), Andres Alver (1869–1903),  Jaan Lõo (1872–1939), Karl August Hindrey (1875–1947)  jt.

1885. aastast töötas hoones linnakool, mis oli algul kolme-, hiljem aga neljaklassiline. 1912. aastal anti koolile Barclay de Tolly nimi ja see muudeti neljaklassiliseks kõrgemaks algkooliks.

## Vaata ka
*Gustav Max Schmidti Eragümnaasium, Liivimaa Maagümnaasium

## Viited
Masterkey

**Masterkey** (inglise keelest *üldvõti*) on Ameerika Ühendriikide haavlipüss. Seda toodab ettevõte Knight's Armament Company ning see on mõeldud peamiselt uste lõhkumiseks.

Masterkey arendamine algas 1980. aastatel, et pakkuda sõduritele automaatide külge kinnitatavat lisadetaili uste lõhkumiseks. Enne seda pidid sõdurid tihtipeale lisaks oma teenistusrelvale võtma kaasa uste lõhkumiseks mõeldud relva. Masterkey on sisuliselt haavlipüssi Remington Model 870 lühike versioon, mis kinnitatakse automaadi vintraua alla (sarnaselt näiteks granaadiheitjaga M203). Relva salv mahutab kolm padrunit ehk koos rauas oleva padruniga saab sellest järjest lasta kuni neli lasku.

Masterkeyst arendati omakorda välja M26 Modular Accessory Shotgun System, mille kasuks otsustas ka Ameerika Ühendriikide armee.

## Kasutajad
* 

## Vaata ka
* Lahinghaavlipüss
* M26 Modular Accessory Shotgun System

## Viited
M110 MASS

**M110 SASS** (inglise keeles *Semi Automatic Snimer System* (otsetõlkes 'poolautomaatne snaiprisüsteem')) on Ameerika Ühendriikide snaiperrelv. See kasutab laskemoona 7.62×51mm NATO ning seda toodab ettevõte Knight's Armament Company (KAC). M110 SASS arendati välja samuti KAC-i toodetud relvast SR-25. Ameerika Ühendriikide sõjavägi võttis M110 kasutusele pärast 2005. aastal toimunud konkurssi.

M110 tahetakse asendada relvast Heckler & Koch HK417 välja arendatud püssiga. 2022. aastal jõudis kasutusele M110 SASS-i uus variant, M110A2.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Vaata ka
* Tabuk (snaiperrelv)
* Tšukavin
* Dragunov (snaiperrelv)
* SR-25
* Barrett M82
M19 (miin)

**M19** on Ameerika Ühendriikide tankitõrjemiin. See töötati välja 1960. aastatel asenduseks miinile M15. 

M19 on konstrueeritud nii, et see oleks metallidetektoritele võimalikult nähtamatu; miinil on vaid kaks metallist osa: vasest detonaatori kapsel ja vaid 3 grammi kaaluv terasest lööknõel. Litsentsi alusel on seda toodetud ka Tšiilis, Lõuna-Koreas ja Türgis, lisaks on koopiaid valmistanud Iraan. Miini M19 on kasutatud Afganistanis, Angolas, Tšaadis, Tšiilis, Küprosel, Iraanis, Iraagis, Jordaanias, Lõuna-Koreas, Liibanonis, Lääne-Saharas ja Sambias.

Enne 1990. aasta lahesõda oli Ameerika Ühendriikide varudes ligi 74 000 M19 miini, 2002. aastaks oli neid enam kui 10 000 võrra vähem.

## Kasutajad
* 
* 
* 
* 
* 
* 

## Viited
M45 MEUSOC

**M45 MEUSOC** (inglise keeles *Marine expeditionary unit (special operations capable)* ('mereväe ekspeditsiooniüksus (erioperatsioonivõimeline)')) on Ameerika Ühendriikide poolautomaatpüstol. See kasutab laskemoona .45 ACP ning on variant püstolist Colt M1911. M45 MEUSOC oli mõnes Ameerika Ühendriikide merejalaväe väeosas kasutusel aastatel 1985–2022.

## Kasutajad
* 

## Vaata ka
* Kimber Custom

## Viited
Toomas Puss

**Toomas Puss** (22. juuni 1952 – 19. september 2024) oli eesti orienteeruja, spordiorganisaator ja meteoroloog.

TRÜ bioloogia-geograafiateaduskonna vilistlane 1982, oli ta Voore kooli geograafia-bioloogia õpetaja ja 1985–2003 Jõgeva agrometeoroloogiajaama juhataja.

Märkimisväärsete tulemustega pikamaajooksus, murdmaasuusatamises ja orienteerumises, 1980 meistrikandidaat suusaorienteerumises. Jõgeva Spordiklubi Visa esimees.
Manurhin MR 73

**Manurhin MR 73** on Prantsuse revolver. Selle mudeleid, mis erinevad nii laskemoona (kas .357 Magnum või .38 Special), tööpõhimõtte (kas ühe- või kahetoimeline) kui ka suuruse (toru pikkus 57–254 mm) poolest, toodab relvatootja Manurhin.

Pärast teist maailmasõda seisis Prantsusmaa politsei vastamisi uue probleemiga: riigi okupatsiooniajast ja vabastamisest oli üle jäänud suures koguses sõjaväerelvastust, mida kurjategijad kasutasid politseijõududega tulevahetustesse sattudes. Selle tõttu tuli ka politseil hakata mõtlema oma ametnike paremini relvastamise peale.

MR 73 jõudis Prantsusmaa politsei kasutusse 1972. aastal ning on olnud nii sandarmeeria kõrvalrelvaks kui ka kuulunud politsei eriüksuste GIGN ja RAID relvastusse. Revolver on hiljem sattunud erinevate sõjavägede, politseijõudude ning relvarühmituste kätte üle maailma, eriti endise Prantsuse koloniaalimpeeriumi aladel.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 

## Kirjandus
* Revolver Manurhin MR 73 // «Střelecká revue», 11, 1974

## Välislingid
* Koduleht (inglise keeles)
Christopher Bailey

**Christopher Bailey** (sündinud 29. mail 2000 Atlantas, Georgia osariigis) on USA kergejõustiklane, kes on spetsialiseerunud sprindile. Ta on võitnud kuldmedaleid olümpiamängudelt, kergejõustiku maailmameistrivõistlustelt ja kergejõustiku sisemaailmameistrivõistlustelt. 

2023. aasta jaanuaris püstitas Bailey uue Arkansas Razorbacksi kolledži rekordi 400 m jooksus 45,09 ja ületas 2005. aastal Terry Gatsoni püstitatud eelmise rekordi 45,29. Bailey võitis 2023. aasta märtsis New Mexico osariigis Albuquerque'is Arkansas Razorbacksi koosseisus NCAA sisevõistluste 4x400 m jooksu tiitli.

Võisteldes 2023. aasta USA kergejõustiku katsevõistlustel, kvalifitseerus Bailey 400 m eeljooksust kõige kiirema ajaga 45,05. Seejärel jõudis ta finaali viienda kiirema ajaga 45,02. Finaalis sai ta seitsmenda koha, kuid  valiti 2023. aasta augustis Budapestis toimuvatele kergejõustiku maailmameistrivõistlustele. Bailey osales 4x400 m teatejooksu finaalis viimases vahetuses ja lõpetas esimesena.

Bailey võitis 2024. aasta märtsis Glasgow's toimunud 2024. aasta kergejõustiku sisemaailmameistrivõistlustel Ameerika 4x400 m teatejooksu ankrujooksjana hõbemedali.

Bailey võistles 2024. aasta augustis 2024. aasta suveolümpiamängudel Pariisis 400 meetri jooksus, kvalifitseerudes finaali ja saavutades üldarvestuses kuuenda koha. Mängudel osales ta ka 4x400 m teatejooksus, võites Ameerika teatemeeskonnaga kuldmedali.

Bailey võitis 2025. aasta USA sisekergejõustiku meistrivõistlustel 400 meetri jooksu. Ta valiti 2025. aasta märtsis Nanjing Shis toimunud kergejõustiku sisemaailmameistrivõistlustele, kus ta võitis 400 meetri individuaaljooksus kulla kaasmaalaste Brian Fausti ja Jacory Pattersoni ees. Bailey kuulus ka 4x400 m tetejooksus kulla võitnud USA võistkonda.

## Välislingid

* [Christopher Bailey [World Athletics] veebilehel] 
* [Christopher Bailey [ROK]-I veebilehel]
* [Christopher Bailey [Ameerika Ühendriikide olümpiakomitee|Team USA] veebilehel]
* Christopher Bailey Arkansas Razorbacks veebilehel
Hall maja

**"Hall maja"** on vene-prantsuse kunstniku Marc Chagalli 1917. aastal valminud õlimaal Thyssen-Bornemisza muuseumis Madridis.

Teos on üks kunstniku kodumaal Vitebskis ja selle ümbruses esimese maailmasõja ajal valminud maalidest.

## Viited

## Välislingid
*Maal muuseumi andmebaasis
Eufoonium

**Eufoonium** on vaskpuhkpillide rühma kuuluv madala registri puhkpill. 

Nimetus "eufoonium" on tulnud kreekakeelsest sõnast *euphonos*, mis tähendab kaunikõlalist.

Eufooniumil on nelja või kolme ventiiliga süsteem. Välimuselt meenutab see tuubat, kuid on sellest väiksem. Tänapäevased eufooniumid on kasutusel alates 1874. aastast, mil need Suurbritannias leiutati.

Eufoonium on hinnatud ansambli- ja orkestripillina, olles esindatud puhkpilliorkestrites ja mitmesugustes vaskpilliansamblites.
QTS-11

**QTS-11** (hiina keeles 11式单兵综合作战系统, *11 Shì dānbīng zònghé zuòzhàn xìtǒng* (*Tüüp 11 üksikvõitleja integreeritud lahingsüsteem*)) on Hiina tulirelv. See koosneb automaadist QBZ-03, mis on ühendatud granaadiheitjaga. Relv on Hiina sõjaväes kasutusel 2015. aastast.

See oli tootmises juba aastal 2011. Erinevalt paljudest teistest vintpüssile kinnitatavatest granaadiheitjatest on QTS-11 ühelasuline ehk seda peab pärast igat lasku käsitsi ümber laadima. Testimisfaasis arvasid sõjaväelased, et ühelasuline granaadiheitja on mõistlikum, kuna nii saab laskija lihtsamalt kasutatavat moona vahetada.

## Kasutajad
* 

## Vaata ka
* Norinco LG5 / QLU-11
* XM29 OICW
* XM25 CDTE
* S&T Daewoo K11
* Advanced Individual Combat Weapon
* PAPOP
* QLZ-04

## Viited
TM-62

**TM-62** on Nõukogude Liidu tankitõrjemiin, mida Nõukogude Liidu sõjavägi kasutas põhilise tankitõrjeotstarbelise maamiinina. Sellest on toodetud mitu mudelit. 

Tüüpilise TM-62 lõhkelaeng kaalub 7,5, kuid mudelid erinevad suuresti. Seda saab üles panna nii käsitsi kui ka automaatselt näiteks spetsiaalse haagise, masina (GMZ-3) või helikopteriga. Sellele sobivad samad sütikud, mis miinile TM-72. TM-62 on olnud Venemaa sissetungis Ukrainasse kasutusel nii tankitõrje- kui ka jalaväevastase miinina.

## Kasutajad
* 
* 
* 
* 
* 
* 
* 
* 
* 
* 
* 
* 
* 

### Endised
* 

## Vaata ka
* TM-46
* M15 (miin)

## Viited
TOZ-194

**TOZ-194** on Venemaa haavlipüss. See on tööpõhimõttelt pumppüss. Relva toodab Tula relvatehas.

## Kasutajad
* 

## Viited